id en id id en id ms id id id id id ms id id id id id id ms ms id id ms id id id id tl en id id id nl id ms ms ms id en en ms id id id id id id id id en en en en it it it it it it it it it it it it nl nl nl nl nl nl nl nl nl fr en pt pt pt pt pt pt pt pt it it it en pt en en en en de de de de it id en ms ms id vi en id en id id fr en id sl ms id id id id en en id de id id sl it id ms id id id ms fr de id id ms en id es ms id ms ms id tt ms id id en id ms en id en tr de en pl en en id en id id en id en ro id ms
Motivasi Jiwa Perjuangan: 2009 Sep 24
skip to main | skip to sidebar
BERKONGSI RASA MENYELINAP SEGI-SEGI MISTERI KEHIDUPAN
Mat Sah bebas, tapi perjuangan Norlaila belum berakhir
KETIKA warga Sandakan yang bermaustautin di Lembah Klang berpusu-pusu balik kampung menyambut Aidilfitri, kami - untuk tahun kedua berturut-turut pada hari-hari akhir Ramadan - ikut memenuhkan tiap kerusi pesawat AirAsia, bagi menyampaikan sumbangan ikhlas pembaca Harakah buat keluarga bekas tahanan borong ISA, yang dibebaskan lebih kurang 100 hari lalu.
"Kita macam orang balik kampung juga," kata saya kepada Norlaila Othman, isteri tahanan ISA, Mat Sah Satray ketika berasak-asak menunggu bagasi di Lapangan Terbang Sandakan. Beliau ditemani anaknya, Suhaib, 16 tahun. Ketika itu, jam 10.15 pagi, 15 September, 25 Ramadan, tidak siapa menduga Mat Sah akan dibebaskan pada petangnya, semasa isteri dan anaknya bersama rombongan Harakah, menziarahi lima keluarga yang pernah dizalimi ISA, jauh di seberang lautan!
Dibantu berapa kenalan, lawatan kali kedua kami dibuat senyap-senyap, menyedari kemungkinan bekas tahanan ISA tidak mahu diri mereka disorot media secara 'berlebihan'. Maklumlah, biasanya setiap bekas tahanan akan diikat dengan pelbagai peraturan dan sekatan. Pastinya kami tidak mahu menambah bebanan mereka sekeluarga, apatah lagi untuk dijadikan alasan untuk menahan mereka kembali.
Kunjungan pertama, sebaik sahaja melepaskan lelah di hotel Tyng Garden, adalah ke rumah bekas tahanan Abd Jamal Azahari, di Batu 19, Sandakan.
Semasa menziarahi isterinya, Norhatta, tahun lalu, kami cukup terkesan dengan penderitaan keluarga berkenaan terutama hal tujuh anak-anak mereka yang tidak bersekolah. Kali ini, saya ingin sekali bertemu dengan Jamal dan bekas tahanan yang lain.
Malang sekali apabila Norhatta memaklumkan suaminya terus dihantar pulang ke Filipina sebaik dibebaskan daripada Kamunting dan ditahan di penjara Manila. Beliau dan anak-anak belum sempat berjumpa orang yang paling mereka sayangi itu. Mujur ada adik Jamal di Manila yang tiap hari membawa makanan halal ke penjara.
Saya perhatikan kedai runcit Norhatta bagai tidak terjaga, yang ada hanya barang-barang lama yang mungkin sudah 'luput tarikh'.
Apa pun Norhatta, seperti tahun lalu juga, cukup tenang, sambil sesekali memeluk manja anak-anak kecilnya. Tiada riak gusar di wajahnya. Tapi siapa tahu gelodak di hatinya apabila suami yang dibebaskan masih tiada di sisi. Beliau menimbang kemungkinan akan balik ke kampung asal di selatan Filipina.
Pertemuan kami dengan bekas tahanan Francis Indanan di tingkat tiga, flat PPR, Taman Mesra, Sandakan, berjalan penuh mesra. Mulanya saya melarang Ali Bukhari Amir mengambil gambar, bimbang kesan negatif menyusul. Bagaimanapun Francis yang ramah bercerita bukan saja membenarkan potretnya dirakam, malah mahu isu sekatan terhadap pergerakannya, sehingga menyukarkan untuk menyara keluarga, segera ditonjolkan.
Riang betul anak-anaknya dan isteri, Jobaidah Jamil, berbeza dengan suasana ketika kami bersama-sama berbuka puasa tahun lepas bersama pimpinan PAS setempat.
Suasana sama turut dirasai di rumah Hapipah Manji di Kampung Tinosa 2, perkampungan atas air. Suami Hapipah, Zainun Rashid petang Selasa itu uzur, sering batuk-batuk dan ke hospital untuk mendapatkan rawatan. Dua anak mereka, terutama si lelaki petah berbicara.
Patutlah, rupanya anak kecil 6 tahun ini berbakat besar membaca puisi dan bernasyid, dan tidak pernah absen mengikuti ayahnya ke masjid, berterawih dan solat Subuh.
Ketika menunggu waktu berbuka di bilik hotel selepas membeli juadah di bazar Ramadan berdekatan, saya dimaklumkan suami wanita berhati waja, Norlaila telah dibebaskan.
Saya terus menghubunginya di bilik sebelah. Nada bicaranya masih sama walaupun jelas sarat dengan kegembiraan, disulami rasa syukur yang tidak putus-putus dilafazkan. Sempat juga Norlaila mengomel tentang kenyataan menteri, Hishammuddin Hussein yang mendakwa tahanan telah insaf selepas menjalani 'pemulihan'.
Beliau memberitahu, Mat sah menelefonnya apabila mendapati rumah mereka di Keramat berkunci dan tiada siapa di dalam. Sungguh terharu membayangkan, isteri yang dipisahkan secara paksa dengan suami, sejak 18 April 2002, berada jauh di rantau waktu orang tercinta dibebaskan.
Bukti nyata Norlaila gigih berjuang- sehingga ke Geneva - bukan hanya demi pembebasan suami tetapi juga mahu akta zalim itu dimansuhkan. Hingga kadang-kadang saya pun sering alpa bahawa Cikgu Laila juga seorang mangsa ...
Saya pasti obor perjuangannya bukan saja sukar dipadamkan dengan pembebasan suaminya, malah kian marak menyala. Mendengar cakapnya di hujung talian sebelum sahur tadi, seperti beliau tidak mahu berehat, cuma saya berpesan 'sesuatu itu ada masa untuknya, raikanlah'.
Dicatat oleh Motivasi Jiwa Pejuang di Khamis, September 24, 2009 Tiada ulasan:
Label: Harakah, Iktibar, Keluarga tahanan ISA, Kezaliman ISA, Sabah
Catatan Terbaru Catatan Lama Laman utama
:: Salam Ukhwah ::
Lihat profil lengkap saya
Informasi Lain di FB
Ahmad Lutfi Othman's Profile
Jom Selamatkan Akhbar Kita
Semenjak 12 Rabi`ul Awal 1430Hijrah
23 Safar 1444: Men's needs so little, yet...
6 hari yang lalu
Daftar Harga Hp Samsung Agustus 2022: Galaxy S20 Ultra Rp 21 Jutaan Dan Galaxy A51 Rp 4,9 Jutaan
3 bulan yang lalu
Weblog Husam Musa I Home
8 tahun yang lalu
Pas Kedah: Tiada keperluan wujud jawatan Timbalan MB
10 tahun yang lalu
PERGINYA SEORANG LAGI NASIONALIS MELAYU
10 tahun yang lalu
10 tahun yang lalu
TIDAK MENYOROK TETAPI BERDEPAN : PEKUNG TERBUKA
11 tahun yang lalu
Tsunami 2008 Berulang di Sarawak?
11 tahun yang lalu
Blog ini berpindah ke http://episodeperjuangan.blogspot.com
13 tahun yang lalu
Tunjuk 10 Tunjukkan Semua
N45 Dr Halimah Ali
Happy & Prosperous Chinese New Year
4 tahun yang lalu
Motivasi : Jangan Marah!
6 tahun yang lalu
Justice for Mejar Zaidi.
8 tahun yang lalu
SPKB AKAN MENERUSKAN PERJUANGAN DR LO'LO' MEMBELA NASIB PEMILIK DAN PERWARIS TANAH KG BHARU
11 tahun yang lalu
"Perjuangan Yang Berpanjangan.. Jangan Takut, Jangan Gentar"
PM Najib wajar taat - DMPKR
11 tahun yang lalu
Feedjit Live Blog Stats
Feedjit Live Blog Stats
Perjuangan Yang Tiada Henti